Адар, Ясемин

Ясемин Адар ( декабрь 6  1991 чылда, Балыкесирге төр.) — турк хостуг хүреж спортчузу, 2017 чылдың чемпиону, Европа чемпионатың дөрт такпыр чемпиону (2016, 2017, 2018 болгаш 2019).

 Намдары 
Декабрь 6 1991 чылда Балыкесирге Наим Адар болгаш ооң өөң ишти Айшегюльдуң өг-бүлезинге төрүттүнүп келген. Ясеминиң бодундан улуг угбалыг Йылдыз, оларның авазы 2013 чылда чок болган. Газиосманпаш аттыг школа дооскан соонда Ясемин Адар Балыкесир университединге күш-культура болгаш спорт шинчилеп өөренип турган. Амгы үеде Нигде хоорайда башкылап ажылдап турар.

 Спортка алдаржыыры 
Баштай Ясемин Адар ядро октаар спортка өөренип турган, оон Турцияның хүреш чемпиону Аслан Сейханлы Ясеминаже кинчээнгей салган, ол соонда хуреш сыыртап эгелээн. «Trakya Birlik SK» деп команда дээш хүрежип үнүп турган. 

2012 чылда Ясемин Адар Канадага болуп турган хүреш чемпионадынга киржип турган, арай ла медаль албаан. 2013 чылда Тбилиси хоорайга Ясемин Адар Турцияны Европа Чемпинадынга төлээлээп турган, арай база ла место албаан. Ол-ла чылда Мерсинге болуп турган Ортуку черлер далайының оюннарынга алдын медаль удуп алган. База 2013 чылда Ясемин Адар Будапештке болуп турган Делегей чергелиг хүреш чемпионадынга киржип турган, аңаа беш дугаар место алган. 2014 чылда Ясемин Ташкентке болуп турган  Делегей чергелиг хүреш чемпионадынга киржип турган, аңаа база медаль албаан. 

2015 чылда Ясемин Европа оюннарынга Баку хоорайга киришкеш, финалче эртип чадап каан, Екатерина Букинага уттуруп алган. Оон үш дугаар место дээш хүрешкеш Светлана Саенкога уттурган. 2015 чылда Делегей чемпинадынга четвертьфиналга уттуруп алган. 

2016 чылда Ясемин Адар Европа чемпинадынга алдын медаль удуп алган, орус спортчуну Алёна Стародубцеваны удуп алгаш, ынчалдыр Турцияның бир дугаар херээжени болган Европа чемпионадынга алдын медаль алган.

Февральда 2020 чылда Италияның найысылалынга болуп турган континент чемпионадынга 76 килдиг уруглар аразынга хүрешкеш орус спортсменге Екатерина Букинага уттуруп алгаш, мөңгүн медаль удуп алган. 

 Демделгелер 

 Шөлүлелдер 
 Ясемин Адар — профиль на сайте International Wrestling Database (англ.)
Аңгылал:Алфавиттээн кижилер
Аңгылал:Декабрьның 6 төрүттүнген
Аңгылал:Спортчу
Аңгылал:Хүреш